section_heading: Sinopsis
paragraph_text: U jednoj zagrebačkoj zgradi žive dinamični susjedi koji uvijek upadnu u nevolje, a naprave ih upravo najbolji prijatelji. To su Ferdo, usamljeni čovjek kojeg je ostavila žena i otišla s krotiteljem životinja, te Jura, koji ima ženu Lili koja ga neprestano gnjavi, koja je neugledna i bez ukusa, no brine se za svog muža iako to uvijek pokazuje agresivno i glasno. Jozo Bubalo kojeg svi zovu Grof također živi u istoj zgradi. Ima puno smisla za biznis, stoga umišlja da je najveći biznismen na svijetu. On je poznat i kao veliki ženskaroš. Tu je i Grofov batler zvan Koma, stari umirovljenik koji se boji Grofa, te Sanja, Ferdina kćer iz njegova braka s bivšom ženom, koja je jako inteligentna, ali živi s dvije ne baš bistre djevojke, Anđom i Viki. Anđa je zavidna svakome tko u životu prolazi bolje od nje, a Viki je lijepa, samo što nije previše pametna. Tu je još i Babićka, čije lice nikad nije prikazano. Opisana je kao stara dama koja se zanima za Komu. Tu su još i mali Marko, dječak koji gnjavi ostale susjede, štreber Branko, policajac Anđelko, Sanjin dečko Andrej, Nakić susjed u vječnoj svađi s Ferdom, pripiti poštar Zvonček i mnogi drugi. Ferdo, Jura i ostali se često okupljaju u obližnjem kafiću "Golubica", gdje je prikazano skoro 50% događaja. mini|250px|Najveća stambena zgrada na [[Savica|Savici, tzv. "oficirski neboder", pojavljuje se često kao vanjski motiv u seriji – prepoznatljivi švenk.]]